
66                                           DR 31.3.2016                                                                             

 

■1600 

 Tuan Yang di-Pertua, KPDNKK melalui SSM telah memulakan program semakan 
semula undang-undang syarikat dengan menubuhkan Jawatankuasa Semakan Semula 
Undang-undang Korporat atau Corporate Law Reform Committee (CLRC) pada 17 
Disember 2003. Objektif penubuhan CLRC ialah untuk mengkaji semula secara 
komprehensif rangka perundangan syarikat negara sejajar dengan perkembangan semasa 
ke arah mewujudkan persekitaran perniagaan yang lebih dinamik, kondusif dan kompetitif. 

 CLRC dianggotai oleh 25 orang ahli yang mewakili sektor awam dan sektor swasta 
dari pelbagai bidang kepakaran yang terdiri daripada wakil badan pengawal selia, ahli 
akademik, pengamal undang-undang, akauntan dan pengamal kesetiausahaan syarikat. 
CLRC telah dipengerusikan oleh Yang Berbahgia Datuk Karam Chand Vohrah, mantan 
Hakim Mahkamah Rayuan Malaya. 

 Sebagai sebahagian daripada proses konsultasi yang menyeluruh untuk 
mendapatkan maklumat balas dan pandangan daripada pihak-pihak berkepentingan dan 
masyarakat awam, CLRC telah menerbitkan sejumlah 12 buah Kertas Konsultasi yang 
meliputi pelbagai aspek perundangan syarikat bermula daripada konsep, prosedur, 
penubuhan dan pendaftaran, pengurusan dan pentadbiran sehinggalah penggulungan 
sesebuah syarikat. 

 Hasil daripada proses konsultasi tersebut, CLRC menerima maklum balas yang 
amat positif daripada badan pengawal selia, badan-badan profesional, dewan perniagaan, 
ahli-ahli akademik, syarikat-syarikat korporat, bank-bank, pengamal undang-undang, 
pengamal kesetiausahaan syarikat serta orang perseorangan. Setiap maklum balas yang 
diterima telah diteliti untuk memastikan cadangan atau pandangan yang diterima diberi 
pertimbangan sewajarnya. 

 CLRC telah memuktamadkan kajian semakan semula tersebut dengan 
menyerahkan laporan akhir atau final report kepada SSM pada 20 Oktober 2008 yang 
mengandungi 188 cadangan yang menyentuh pelbagai aspek perundangan syarikat 
bermula daripada pemodenan proses pemerbadanan, penambahbaikan tadbir urus 
korporat, pengenalan mekanisme untuk membantu syarikat yang menghadapi masalah 
kewangan sehinggalah pengukuhan kepada prosedur penggulungan dan penutupan 
syarikat. 

 Setelah kajian dan perbincangan lanjut dibuat, SSM menerima 183 cadangan yang 
dirumuskan menjadi 19 kenyataan polisi. Jemaah Menteri dalam mesyuaratnya pada 18 
Jun 2010 mengambil maklum akan keterangan bahawa 19 kenyataan polisi atau policy 
statement tersebut merupakan asas kerangka am ke aras merumuskan Rang Undang-
undang Syarikat yang baru bagi menggantikan akta sedia ada yang terlalu lama dan rigid. 

 Selepas itu, proses penggubalan rang undang-undang syarikat telah dimulakan 
berdasarkan 19 kenyataan polisi tersebut. Pada masa yang sama, SSM telah menubuhkan 
satu lagi jawatankuasa iaitu Jawatankuasa Konsultatif Isu-isu Perakaunan (AICC) untuk 
menyemak semula dan menyelaraskan perkara-perkara yang berkaitan peruntukan 
perakaunan yang terkandung dalam Akta Syarikat 1965 dan piawaian perakaunan yang 
diluluskan yang diguna pakai. 

 SSM juga telah menjalankan satu rundingan awam pada tahun 2011 berkenaan 
isu pengenalan rejim tiada nilai par atau no-par value regime setiap peruntukan yang 
berkaitan dengan perkara ini.  

Selanjutnya, satu proses semakan gubalan secara komprehensif draf Rang 
Undang-undang Ssyarikat yang disediakan oleh SSM dilaksanakan dengan Bahagian 
Gubalan Jabatan Peguam Negara dan Bahagian Undang-undang KPDNKK dan pegawai-
pegawai SSM. 

 Draf Rang Undang-undang Syarikat yang telah disemak ini kemudiannya telah 
didedahkan kepada awam untuk proses konsultasi selama enam minggu bermula dari 2 
Julai 2013 hingga 10 Ogos 2013. Sesi perbincangan tertutup juga telah diadakan dengan 
pelbagai pihak yang berkepentingan seperti agensi kerajaan, badan pengawal selia, badan 
profesional, kesatuan industri dan perdagangan.   

  



#1600. Tuan Yang di-Pertua, KPDNKK melalui SSM telah memulakan program semakan semula undang-undang syarikat dengan menubuhkan Jawatankuasa Semakan Semula Undang-undang Korporat atau Corporate Law Reform Committee (CLRC) pada 17 Disember 2003. Objektif penubuhan CLRC ialah untuk mengkaji semula secara komprehensif rangka perundangan syarikat negara sejajar dengan perkembangan semasa ke arah mewujudkan persekitaran perniagaan yang lebih dinamik, kondusif dan kompetitif. CLRC dianggotai oleh 25 orang ahli yang mewakili sektor awam dan sektor swasta dari pelbagai bidang kepakaran yang terdiri daripada wakil badan pengawal selia, ahli akademik, pengamal undang-undang, akauntan dan pengamal kesetiausahaan syarikat. CLRC telah dipengerusikan oleh Yang Berbahgia Datuk Karam Chand Vohrah, mantan Hakim Mahkamah Rayuan Malaya. Sebagai sebahagian daripada proses konsultasi yang menyeluruh untuk mendapatkan maklumat balas dan pandangan daripada pihak-pihak berkepentingan dan masyarakat awam, CLRC telah menerbitkan sejumlah 12 buah Kertas Konsultasi yang meliputi pelbagai aspek perundangan syarikat bermula daripada konsep, prosedur, penubuhan dan pendaftaran, pengurusan dan pentadbiran sehinggalah penggulungan sesebuah syarikat. Hasil daripada proses konsultasi tersebut, CLRC menerima maklum balas yang amat positif daripada badan pengawal selia, badan-badan profesional, dewan perniagaan, ahli-ahli akademik, syarikat-syarikat korporat, bank-bank, pengamal undang-undang, pengamal kesetiausahaan syarikat serta orang perseorangan. Setiap maklum balas yang diterima telah diteliti untuk memastikan cadangan atau pandangan yang diterima diberi pertimbangan sewajarnya. CLRC telah memuktamadkan kajian semakan semula tersebut dengan menyerahkan laporan akhir atau final report kepada SSM pada 20 Oktober 2008 yang mengandungi 188 cadangan yang menyentuh pelbagai aspek perundangan syarikat bermula daripada pemodenan proses pemerbadanan, penambahbaikan tadbir urus korporat, pengenalan mekanisme untuk membantu syarikat yang menghadapi masalah kewangan sehinggalah pengukuhan kepada prosedur penggulungan dan penutupan syarikat. Setelah kajian dan perbincangan lanjut dibuat, SSM menerima 183 cadangan yang dirumuskan menjadi 19 kenyataan polisi. Jemaah Menteri dalam mesyuaratnya pada 18 Jun 2010 mengambil maklum akan keterangan bahawa 19 kenyataan polisi atau policy statement tersebut merupakan asas kerangka am ke aras merumuskan Rang Undang- undang Syarikat yang baru bagi menggantikan akta sedia ada yang terlalu lama dan rigid. Selepas itu, proses penggubalan rang undang-undang syarikat telah dimulakan berdasarkan 19 kenyataan polisi tersebut. Pada masa yang sama, SSM telah menubuhkan satu lagi jawatankuasa iaitu Jawatankuasa Konsultatif Isu-isu Perakaunan (AICC) untuk menyemak semula dan menyelaraskan perkara-perkara yang berkaitan peruntukan perakaunan yang terkandung dalam Akta Syarikat 1965 dan piawaian perakaunan yang diluluskan yang diguna pakai. SSM juga telah menjalankan satu rundingan awam pada tahun 2011 berkenaan isu pengenalan rejim tiada nilai par atau no-par value regime setiap peruntukan yang berkaitan dengan perkara ini. Selanjutnya, satu proses semakan gubalan secara komprehensif draf Rang Undang-undang Ssyarikat yang disediakan oleh SSM dilaksanakan dengan Bahagian Gubalan Jabatan Peguam Negara dan Bahagian Undang-undang KPDNKK dan pegawai- pegawai SSM. Draf Rang Undang-undang Syarikat yang telah disemak ini kemudiannya telah didedahkan kepada awam untuk proses konsultasi selama enam minggu bermula dari 2 Julai 2013 hingga 10 Ogos 2013. Sesi perbincangan tertutup juga telah diadakan dengan pelbagai pihak yang berkepentingan seperti agensi kerajaan, badan pengawal selia, badan profesional, kesatuan industri dan perdagangan.